CELEX: 62020CN0578
Language: hu
Date: 2020-11-04 00:00:00
Title: C-578/20. sz. ügy: A Tribunal Judicial da Comarca dos Açores (Portugália) által 2020. november 4-én benyújtott előzetes döntéshozatal iránti kérelem – NM, NR, BA, XN, FA kontra Sata Air Açores – Sociedade Açoriana de Transportes Aéreos, SA

2021.1.25.   
            
            
               HU
            
            
               Az Európai Unió Hivatalos Lapja
            
            
               C 28/26
            
         
      A Tribunal Judicial da Comarca dos Açores (Portugália) által 2020. november 4-én benyújtott előzetes döntéshozatal iránti kérelem – NM, NR, BA, XN, FA kontra Sata Air Açores – Sociedade Açoriana de Transportes Aéreos, SA
      (C-578/20. sz. ügy)
      (2021/C 28/42)
      Az eljárás nyelve: portugál
      
         A kérdést előterjesztő bíróság
      
      Tribunal Judicial da Comarca dos Açores
      
         Az alapeljárás felei
      
      
         Felperesek: NM, NR, BA, XN, FA
      
         Alperes: Sata Air Açores – Sociedade Açoriana de Transportes Aéreos, SA
      
         Az előzetes döntéshozatalra előterjesztett kérdés
      
      Úgy kell-e értelmezni, hogy egy légitársaság légijármű-karbantartó alkalmazottainak sztrájkja a 261/2004/EK rendelet (1) 5. cikkének (3) bekezdése szerinti rendkívüli körülménynek minősül, ha a légitársaság egyeztetéseket és tárgyalásokat kezdeményezett annak érdekében, hogy megpróbálja elérni a sztrájk beszüntetését, anélkül, hogy ez sikerrel járt volna?
      
         (1)  A visszautasított beszállás és légijáratok törlése vagy hosszú késése [helyesen: jelentős késése] esetén az utasoknak nyújtandó kártalanítás és segítség közös szabályainak megállapításáról, és a 295/91/EGK rendelet hatályon kívül helyezéséről szóló, 2004. február 11-i 261/2004/EK európai parlamenti és tanácsi rendelet (HL 2004. L 46., 1. o.)